Tarybos reglamentas (EB) Nr. 1514/2001
2001 m. liepos 23 d.
iš dalies keičiantis Reglamentą (EEB) Nr. 1696/71 dėl bendro apynių rinkos organizavimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 36 ir 37 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi:
(1) Tarybos reglamento (EEB) Nr. 1696/71 [4] 12 straipsnio 5 dalyje yra nustatyta, kad pagalbos Bendrijoje išaugintiems apyniams yra nustatytas penkerių metų laikotarpiui, nuo 1996 m. derliaus iki 2000 m. derliaus.
(2) Kaip nustatyta Reglamento (EEB) Nr. 1696/71 18 straipsnyje, Komisija pateikė Tarybai pranešimą apie Europos bendrijos apynių sektoriaus plėtrą. Ataskaita rodo, kad gamyba laipsniškai prisitaiko prie paklausos reikalavimų tiek kiekybės atžvilgiu, t. y. mažinant plotus ir gaminamą kiekį, tiek kokybės - keičiant veisles, ypač pasirenkant tas, kurių pageidauja alaus pramonė.
(3) Šiuo metu numatytos pagalbos dydis turėtų būti ir toliau taikomas trejus metus, ir apie šį naują laikotarpį turėtų būti pateikta ataskaita.
(4) Remiantis 1999 m. birželio 28 d. Tarybos sprendimu 1999/468/EB, nustatančiu Komisijai suteiktų įgyvendinimo įgaliojimų vykdymo tvarką [5], reikėtų patvirtinti priemones, būtinas norint įgyvendinti Reglamentą (EEB) Nr. 1696/71,
PRIĖMĖ ŠĮ REGLAMENTĄ:
1 straipsnis
1. Reglamentas (EEB) Nr. 1696/71 iš dalies keičiamas taip:
1) 12 straipsnio 5 dalies a punktas pakeičiamas ir išdėstomas taip:
"a) Pagalba teikiama už vieną hektarą, visoms veislių grupėms yra vienoda. Aštuonerių metų laikotarpiu nuo 1996 m. derliaus, ji sudaro 480 eurų/ha."
2) 12 straipsnio 5 dalies d punktas pakeičiamas ir išdėstomas taip:
"d) Sustabdytą pagalbą galima kaupti ilgiausiai trejus metus; iki šio laikotarpio pabaigos visa sustabdyta pagalba turi būti panaudota."
3) 18 straipsnio antroje pastraipoje žodžiai "2000 m. rugsėjo 1 d." keičiami žodžiais "2003 m. gruodžio 31 d.";
4) 19 straipsnis panaikinamas;
5) 20 straipsnis pakeičiamas ir išdėstomas taip:
"20 straipsnis
1. Komisijai padeda "Apynių vadybos komitetas" (toliau - komitetas).
2. Kai daroma nuoroda į šį straipsnį, taikomi Sprendimo 1999/468/EB 4 ir 7 straipsniai.
Sprendimo 1999/468/EB 4 straipsnio 3 dalyje nustatytas laikotarpis yra vienas mėnuo.
3. Komitetas priima savo darbo tvarkos taisykles."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2001 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. liepos 23 d.